CELEX: 62021CN0186
Language: et
Date: 2021-03-25 00:00:00
Title: Kohtuasi C-186/21: Eelotsusetaotlus, mille on esitanud Upravno sodišče Republike Slovenije (Sloveenia) 25. märtsil 2021 – Sloveenia Vabariik

31.5.2021   
            
            
               ET
            
            
               Euroopa Liidu Teataja
            
            
               C 206/20
            
         
      Eelotsusetaotlus, mille on esitanud Upravno sodišče Republike Slovenije (Sloveenia) 25. märtsil 2021 – Sloveenia Vabariik
      (Kohtuasi C-186/21)
      (2021/C 206/25)
      Kohtumenetluse keel: sloveeni
      
         Eelotsusetaotluse esitanud kohus
      
      Upravno sodišče Republike Slovenije
      
         Põhikohtuasja pooled
      
      
         Kaebaja: J.A.
      
         Vastustaja: Sloveenia Vabariik
      
         Eelotsuse küsimused
      
      
                  1.
               
               
                  Kas vastuvõtudirektiivi II (1) artikli 8 lõike 3 punkti d tuleb tõlgendada nii, et väljend „sealhulgas“ liigitab otsesõnu objektiivsete kriteeriumide hulka asjaolu, et „[taotlejal] on juba olnud võimalus saada juurdepääs varjupaigamenetlusele“.
               
            
                  2.
               
               
                  Kui sellele küsimusele vastatakse eitavalt, siis kas vastuvõtudirektiivi II artikli 8 lõike 3 punkti d tuleb tõlgendada nii, et eespool kirjeldatud asjaoludel on kinnipidamine lubatud üksnes eelnevalt kindlaks määratud objektiivsete kriteeriumide alusel ja olles eelnevalt tuvastanud, et kaebajal on juba olnud võimalus esitada rahvusvahelise kaitse taotlus, mis võimaldab järeldada, et on piisavalt alust arvata, et nimetatud taotlus esitati üksnes selleks, et tagasisaatmisotsuse täitmist edasi lükata või takistada.
               
            
         (1)  Euroopa Parlamendi ja nõukogu 26. juuni 2013 aasta direktiiv 2013/33/EL, millega sätestatakse rahvusvahelise kaitse taotlejate vastuvõtu nõuded (uuesti sõnastatud) (ELT 2013, L 180, lk 96).